CELEX: 32016R1121
Language: sl
Date: 2016-07-11
Title: Uredba Komisije (EU) 2016/1121 z dne 11. julija 2016 o spremembi Priloge V k Uredbi (ES) št. 1223/2009 Evropskega parlamenta in Sveta o kozmetičnih izdelkih (Besedilo velja za EGP)

12.7.2016   
               
               
                  SL
               
               
                  Uradni list Evropske unije
               
               
                  L 187/4
               
            UREDBA KOMISIJE (EU) 2016/1121
      z dne 11. julija 2016
      o spremembi Priloge V k Uredbi (ES) št. 1223/2009 Evropskega parlamenta in Sveta o kozmetičnih izdelkih
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(2) Uredbe,
      ob upoštevanju naslednjega:
      
                  (1)
               
               
                  Za snov etil-N-alfa-dodekanoil-L-arginat hidroklorid, ki je bila poimenovana Ethyl Lauroyl Arginate HCl (etil lavroil arginat HCl) v skladu z mednarodno nomenklaturo za kozmetične sestavine (INCI), so trenutno določena pravila v vnosu 197 Priloge III in vnosu 58 Priloge V k Uredbi (ES) št. 1223/2009. V skladu z vnosom 58 Priloge V je etil lavroil arginat HCl dovoljen kot konzervans v kozmetičnih izdelkih, razen v izdelkih za ustnice, izdelkih za usta in v razpršilih, z najvišjo koncentracijo 0,4 masnega odstotka.
               
            
                  (2)
               
               
                  Znanstveni odbor za varstvo potrošnikov (v nadaljnjem besedilu: ZOVP) je 19. septembra 2013 sprejel znanstveno mnenje o varnosti snovi etil lavroil arginat HCl v izdelkih za usta (spremenjeno 12. decembra 2013) (2) in 16. decembra 2014 dopolnilo k temu mnenju (spremenjeno 25. marca 2015) (3).
               
            
                  (3)
               
               
                  ZOVP je ugotovil, da je etil lavroil arginat HCl varen za uporabo kot konzervans v ustnih vodah z najvišjo koncentracijo 0,15 masnega odstotka, vendar ne v izdelkih za usta na splošno. Poleg tega je ZOVP menil, da ocene izpostavljenosti kažejo, da se lahko sprejemljiv dnevni vnos za otroke v starosti od tri do devet let preseže, ko so izpostavljeni tej snovi tako v hrani kot v kozmetiki. ZOVP je zato sklenil, da nenehna uporaba snovi etil lavroil arginat HCl kot konzervansa v ustnih vodah pri tej koncentraciji ni varna za otroke.
               
            
                  (4)
               
               
                  Glede na navedeno mnenje ZOVP Komisija meni, da bi moral biti etil lavroil arginat HCl dovoljen za uporabo kot konzervans do koncentracije 0,15 masnega odstotka v ustnih vodah, razen za otroke, mlajše od deset let.
               
            
                  (5)
               
               
                  Uredbo (ES) št. 1223/2009 bi bilo zato treba ustrezno spremeniti.
               
            
                  (6)
               
               
                  Ukrepi iz te uredbe so v skladu z mnenjem Stalnega odbora za kozmetične izdelke –
               
            SPREJELA NASLEDNJO UREDBO:
      Člen 1
      Priloga V k Uredbi (ES) št. 1223/2009 se spremeni v skladu s Prilogo k tej uredbi.
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 11. julija 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 342, 22.12.2009, str. 59.
      
         (2)  SCCS/1519/13, http://ec.europa.eu/health/scientific_committees/consumer_safety/docs/sccs_o_138.pdf.
      
         (3)  SCCS/1543/14, http://ec.europa.eu/health/scientific_committees/consumer_safety/docs/sccs_o_166.pdf.
      
         PRILOGA
         Vnos 58 v Prilogi V k Uredbi (ES) št. 1223/2009 se nadomesti z naslednjim:
         
            
                        Referenčna številka
                     
                     
                        Opredelitev snovi
                     
                     
                        Pogoji
                     
                     
                        Besedilo pogojev uporabe in opozoril
                     
                  
                        Kemijsko ime/INN
                     
                     
                        Ime iz glosarja skupnih imen sestavin
                     
                     
                        Številka CAS
                     
                     
                        Številka ES
                     
                     
                        Vrsta izdelka, deli telesa
                     
                     
                        Najvišja koncentracija v izdelkih, pripravljenih za uporabo
                     
                     
                        Drugo
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „58
                     
                     
                        etil-N-alfa-dodekanoil-L-arginat hidroklorid (*)
                        
                     
                     
                        Ethyl Lauroyl Arginate HCl
                     
                     
                        60372-77-2
                     
                     
                        434-630-6
                     
                     
                        
                                    (a)
                                 
                                 
                                    Ustne vode
                                 
                              
                     
                        
                                    (a)
                                 
                                 
                                    0,15 %
                                 
                              
                     
                        
                                    (a)
                                 
                                 
                                    Ni za uporabo v pripravkih za otroke, mlajše od 10 let.
                                 
                              
                     
                        
                                    (a)
                                 
                                 
                                    Ni za uporabo za otroke, mlajše od 10 let.
                                 
                              
                  
                        
                                    (b)
                                 
                                 
                                    Drugi proizvodi
                                 
                              
                     
                        
                                    (b)
                                 
                                 
                                    0,4 %
                                 
                              
                     
                        
                                    (b)
                                 
                                 
                                    Ni za uporabo v izdelkih za ustnice, izdelkih za usta (razen ustne vode) in v razpršilih.
                                 
                              
                  
         
            (*)  Za druge namene uporabe, ne kot konzervans, glej vnos 197 Priloge III.“